Ekspertene tror Van Persie blir årets toppscorer
Det mener TV 2-ekspertene Ståle Solbakken, Erik Thorstvedt, Claus Lundekvam og Øyvind Alsaker.I dag sparkes Premier League-sesongen i gang, og om cirka ni måneder vil vi få svaret på hvem som klarer å nette flest ganger i den englske serien denne gangen.At fjorårets toppscorer Van Persie vil score mye også i år, er ikke ekspertene i tvil om. - United skaper alltid mange sjanser, særlig hjemme. Og Van Persie trenger ikke så mange sjanser for å score, sier Solbakken. Han tror Citys Sergio Agüero vil være den spilleren som kommer nærmest nederlenderen i antall scoringer - og kanskje også Luis Suarez, dersom han spiller. - I tillegg har Swansea et par spennende spillere i Wilfried Bony og Miguel Michu. Swansea skaper mye sjanser og scorer mye, så de to kan skape mye, sier han.Erik Thorstvedt er enig med Solbakken i at Swanseas Bony, som kom fra nederlandske Vitesse Arnhem i sommer, kan score en del mål. Men også han tror Robin van Persie vil ta årets gullstøvel. - Dersom han ikke blir skadet, blir det han. Han er ren kvalitet. Han har riktignok slumret litt i treningskampene, men så snart det ble snakk om et tinnfat (Community Shield, journ.anm.) så dukket han opp, smiler Thorstvedt overfor VG.- Så får jeg slenge inn Roberto Soldado som en liten dark horse, sier Tottenhams eks-keeper.Ekspert og kommentator Øyvind Alsaker mener det er rett og slett umulig å si noe annet navn enn Robin van Persie når han blir bedt om å spå årets toppscorer. - Han scorer så utrolig regelmessig. Han hadd kanskje en liten down i vår, men i community shield var han tilbake med to scoringer - den ene var et klassemål, sier Alsaker til VG.- Tja, blir han eller går an? Uansett skal det være vanskelig å score mer fra hans posisjon på banen enn fra toppspiss-plass, sier han.Claus Lundekvam er enig i Van Persie-spådommene, men tror at Sergio Agüero kan gi United-spilleren hard konkurranse. - De er begge målgarantister som leverer på veldig høyt nivå hver eneste uke. Holder de seg skadefri, vil det være en garanti for mål hele tiden, sier han til VG. Lundekvam mener det er mange som kan score mye i Premier League i år. - Men det er vel slik at et av topplagene vil ha toppscoreren i år også, slår han fast.
Dersom han klarer å holde seg skadefri vil Robin van Persie (29) bli årets toppscorer i Premier League.